
Циљ
Циљ упутства је да учесницима Специјализоване EXPO изложбе која ће се одржати у Београду, Република Србија, у периоду од 15.маја до 15.августа 2027. године, пружи јасне смернице које се односе на процес увоза предмета опште употребе, при чему санитарни инспектори спроводе надзор на граници односно у местима царињења роба, у складу са својим законским овлашћењима.
Законска регулатива 
	
	· Закон о предметима опште употребе
	(„Сл.гласник РС“, бр.25/19, 14/22)

	· Закон о санитарном надзору
	(„Сл.гласник РС“, бр.125/04)

	· Закон о општој безбедности производа
	(„Сл.гласник РС“, бр. 41/09, 77/19)

	· Закон о техничким захтевима за производе и оцењивању усаглашености
	(„Сл. гласник РС”, бр. 49/21)

	· Закон о хемикалијама
	(„Сл. гласник РС”, бр. 36/09, 88/10, 92/11, 93/12, 25/15)

	· Закон о биоцидним производима
	(„Сл. гласник РС”, бр. 109/21)

	· Закон о дувану
	(„Сл. гласник РС”, бр. 101/05, 90/07, 95/10, 36/11, 93/12, 108/13, 95/18, 91/19, 92/23, 13/2025-усклађени изн. и 14/2026-усклађени изн.)

	· Закон о тржишном надзору
	(„Сл.гласник РС“, бр. 92/11)

	· Закон о општем управном поступку
	(„Сл. гласник РС“, бр. 18/16, 95/18 - аутентично тумачење, 2/23 - УС)

	· Закон о инспекцијском надзору
	(„Сл. гласник РС“, бр. 36/15, 44/18 - др. закон, 95/18)

	· Закон о републичким административним таксама
	(„Сл. гласник РС“, бр. 43/03, 51/03 - исправка, 53/04 - др. пропис, 42/05 - др. пропис, 61/05, 101/05 - др. закон, 42/06 - др. пропис, 47/07 - др. пропис, 54/08 - др. пропис, 5/09, 54/09, 35/10 - др. пропис, 50/11, 70/11 - др. пропис, 55/12 - др. пропис, 93/12, 47/13 - др. пропис, 65/13 - др. пропис, 57/14 - др. пропис, 45/15 - др. пропис, 83/15, 112/15, 50/16 - др. пропис, 61/17 - др. пропис, 113/17, 3/18 - исправка, 50/18 - др. пропис, 95/18, 38/19 - др. пропис, 86/19, 90/19 - исправка, 98/20 - др. пропис, 144/20, 62/21 - др. пропис, 138/22, 54/23 - др. пропис, 92/23, 59/24 - др. пропис, 63/24 - др. пропис, 94/24, 55/25 – усклађени дин.изн., 109/2025 и 54/2026-усклађени дин.изн.)

	· Уредба о начину спровођења оцењивања усаглашености и исправи о усаглашености
	(„Сл. гласник РС”, бр. 127/21)

	· Правилник о ограничењима и забранама производње, стављања у промет и коришћења хемикалија
	(„Сл.гласник РС“, бр. 90/13, 25/15, 2/16, 44/17, 36/18, 9/20, 57/22, 29/24 и 90/2025).

	· Правилник о класификацији, паковању, обележавању и оглашавању хемикалије и одређеног производа у складу са глобално хармонизованим системом за класификацију и обележавање УН
	(„Сл. гласник РС”, бр. 105/13, 52/17, 21/19, 40/23 и 91/2025)

	· Правилник о списку класификованих супстанци
	(„Сл. гласник РС”, бр. 88/2025)

	· Правилник о методама испитивања опасних својстава хемикалија
	(„Сл. гласник РС”, бр. 117/13)

	· Правилник о критеријумима за идентификацију супстанце као ПБТ или вПвБ
	(„Сл. гласник РС”, бр. 23/10)

	· Правилник о садржају безбедносног листа
	(„Сл. гласник РС”, бр. 11/24)

	· Правилник о начину на који се врши процена безбедности хемикалије и садржини извештаја о безбедности хемикалије
	(„Сл. гласник РС”, бр. 37/11)

	· Листа супстанци које изазивају забринутост
	(„Сл. гласник РС”, бр. 94/13, 101/16, 22/18, 86/21, 83/23)

	· Листа супстанци кандидата за листу супстанци које изазивају забринутост
	(„Сл. гласник РС”, бр. 58/16, 22/18, 86/21, 83/23)

	· Правилник о Регистру хемикалија
	(„Сл. гласник РС”, бр. 16/16, 6/17, 117/17, 44/18 - др. закон, 7/19, 93/19, 6/21, 126/21, 20/23, 10/24 и 24/2026)

	· Правилник о извозу и увозу одређених опасних хемикалија
	(„Сл. гласник РС”, бр. 93/23, 78/2025)

	· Правилник о дозволама за обављање делатности промета, односно дозволама за коришћење нарочито опасних хемикалија
	(„Сл. гласник РС” бр. 6/17, 29/18, 88/23)

	· Правилник о детергентима
	(„Сл. гласник РС”, бр. 25/15)

	· Правилник о врстама биоцидних производа
	(„Сл. гласник РС”, бр. 119/22)

	· Правилник о обиму и садржини досијеа за биоцидни производ
	(„Сл. гласник РС”, бр. 20/24)

	· Правилник о садржини захтева за доношење одобрења за чињење доступним на тржишту и коришћење биоцидног производа
	(„Сл. гласник РС”, бр. 134/22)

	· Правилник о садржини захтева за поједностављени поступак за доношење одобрења за чињење доступним на тржишту и коришћење биоцидног производа
	(„Сл. гласник РС”, бр. 134/22)

	· Правилник о условима за прилагођавање захтева за подацима из досијеа за биоцидни производ
	(„Сл. гласник РС”, бр. 20/24)

	· Правилник о утврђивању Смерница за процену биоцидног производа
	(„Сл. гласник РС”, бр. 29/24)

	· Правилник о садржини основних информација о биоцидном производу и о активној супстанци у том биоцидном производу
	(„Сл. гласник РС”, бр. 119/22)

	· Листе активних супстанци у биоцидном производу
	(„Сл. гласник РС”, бр. 14/235)

	· Правилник о безбедности играчака
	(„Сл.гласник РС“, бр. 78/19, 8/24)

	· Правилник о козметичким производима
	(„Сл. гласник РС”, бр. 60/19, 47/22, 21/23)

	· Правилник о условима у погледу здравствене исправности предмета опште употребе који се могу стављати у промет
	(„Сл. лист СФРЈ”, бр. 26/83, 61/84, 56/86, 50/89, 18/91, „Сл. гласник РС”, бр. 60/19 - др. пропис, 78/19 - др. пропис)

	· Правилник о обрасцу потврде о здравственој исправности (Енг. Health Certificate) и потврде о слободној продаји (Енг. Free Sale Certificate) предмета опште употребе
	(„Сл. гласник РС”, бр. 49/19, 151/20)

	· Правилник о изгледу, садржини и начуну истицање ознаке на превозним средствима намењеним за превоз дуванских производа, као и о санитарно-хигијенским условима тих средстава
	(„Сл. гласник РС”, бр. 15/06)

	· Упутство о начину узимања узорака за вршење анализа и суперанализа намирница и предмета опште употребе
	(„Сл. лист СФРЈ”, бр. 60/78)

	· Накнада о висини и начину плаћања накнаде за покривање трошкова испитивања и утврђивања здравствене исправности животних намирница и предмета опште употребе који се увозе
	(„Сл. лист СРЈ”, бр. 9/97, 24/97, 20/99)



	


Опис и поступак
Санитарни надзор здравствене исправности, односно безбедности предмета опште употребе у поступку увоза обухвата: 
· производе који се увозе ради стављања у промет на домаћем тржишту; 
· сировине за производњу предмета опште употребе; 
· производе који се привремено увозе ради прераде, дораде и обраде;
· узорке предмета опште употребе који се увозе ради испитивања тржишта, технолошких проба, регистрација и сл. 
   Под предметима опште употребе, у складу са Законом о предметима опште употребе, подразумевају се: 
   - материјали и предмети у контакту са храном укључујући и производе намењене одојчади и деци млађој  од три године за олакшавање храњења и сисања, умиривања и спавања и амбалажа,
   - играчке,
   - козметички производи,
   - материјали и предмети који при употреби долазе у непосредан контакт са кожом, односно слузокожом било да се нарушава или не нарушава њихов интегритет,
  - детергенти, биоциди и друга средства за општу употребу и одржавање хигијене,
  - дуван, дувански производи, прибор за употребу дуванских производа, електронска цигарета и други системи за инхалирање паре са или без никотина.

      
Надзор се спроводи по поднетом захтеву субјекта: 
· прегледом документације; 
· прегледом услова транспорта или складиштења;
· прегледом пошиљке на месту контроле; 
· контролом сензорских својстава предмета опште употребе; 
· узорковањем ради лабораторијског испитивања здравствене исправности, у складу са начелом процене ризика.

      У складу са законодавством у области предмета опште употребе, у сврху процене здравствене исправности, односно безбедности предмета опште употребе, примењују се мере засноване на научним принципима, српским, европским и међународним стандардима, смерницама и препорукама, у обиму који је неопходан да се заштити живот и здравље људи и заштита животне средине.
Мере у сврху обезбеђења здравствене исправности, односно безбедности предмета опште употребе примењују се на начин да се избегне произвољна и неоправдана дискриминација између држава у којима преовладавају исти или слични услови, на начин који не представља прикривену баријеру у слободи кретања робе.

Санитарни надзор над предметима опште употребе у поступку увоза, ради утврђивања њихове здравствене исправности односно безбедности, врши се у подручним јединицама за санитарни надзор за гранична подручја (Одсек за санитарни надзор за гранично подручје Београд; Одсек за санитарни надзор за гранично подручје Суботица; Одсек за санитарни надзор за гранично подручје Шабац; Одсек за санитарни надзор за гранично подручје Врање), у једном од места у коме се  врши царињење 

Поступак санитарног надзора почиње подношењем захтева за преглед пошиљке граничном санитарном инспектору надлежном за гранично подручје у месту царињења ради утврђивања њене здравствене исправности, односно безбедности. Захтев за преглед пошиљке увозник може поднети непосредно или преко царинског заступника (шпедиција).
Захтев за утврђивање здравствене исправности и/или безбедности мора да садржи следеће прописане и потребне доказе од значаја за идентификацију производа и утврђивање здравствене исправности односно безбедности производа који се увози: 

1) ОПШТА ДОКУМЕНТА ЗА СВЕ КАТЕГОРИЈЕ
· Царински документ (ЈЦИ, СД и друго)
· Товарни лист или фактура
· Фактура
· Спецификација пошиљке на обрасцу у прилогу захтева за преглед пошиљке
· Овлашћење – налог за заступање царинског заступника – шпедиције (подносиоца захтева)
· Доказ о уплати републичке административне таксе за захтев за преглед пошиљке предмета опште употребе и за издавање решења о утврђеној исправности предмета опште употребе 
· Доказ о уплати накнаде за санитарни преглед пошиљке у складу са Наредбом о висини и начину плаћања накнаде за покривање трошкова испитивања и утврђивања здравствене исправности животних намирница и предмета опште употребе који се увозе („Сл. лист СРЈ”, бр. 9/97, 24/97, 20/99).
Напомена: У случају подношења захтева за преглед пошиљке узорака, подноси се доказ о уплати  републичке административне таксе за захтев за преглед пошиљке узорака
 


Уз захтев се прилажу и следећи докази:
· декларација о усаглашености са пратећим доказима на основу којих је иста издата (лабораторијске анализе, исправе надлежних органа земље испоручиоца и/или произвођача на основу којих је издата декларација о усаглашености и слична документа када постоје);
· декларације производа 
Сва наведена документа се достављају као фотокопије оригинала и превод на српски језик од овлашћеног судског тумача.

  На сајту Министарства здравља https://www.zdravlje.gov.rs/tekst/344502/obrasci-zahtevi-i-uputstva.php објављено је Упутство за унапређење поступка санитарног надзора над козметичким сировинама и козметичким производима при увозу, при чему упутство тачно дефинише документацију која се прилаже уз захтев за преглед пошиљке приликом увоза и козметичких сировина и козметичких производа
     
 
С обзиром да у поступку увоза предмета опште употребе, пошиљка може да се подвргне и лабораторијским испитивањима од стране акредитованих и овлашћених лабораторија у Републици Србији, у циљу испитивања здравствене безбедности/исправности, захтеви за увоз пошиљке предмета опште употребе треба да се подносе правовремено, у складу са плановима увозника за набавку и испоруку на тржиште Републике Србије, узевши у обзир и потенцијално потребно време за спровођење анализе и издавање стручног мишљења о здравственој исправности предметних предмета опште употребе  

На сајту Министарства здравља https://www.zdravlje.gov.rs/tekst/344502/obrasci-zahtevi-i-uputstva.php се налази захтев за санитарни преглед пошиљке из увоза са упутством за попуњавање захтева.
Захтеви за увоз предмета опште употребе, као и обрада захтева се у Одељењу граничне санитарне инспекције спроводе кроз систем е – писарнице. Подношење захтева за санитарни надзор у поступку увоза предмета опште употребе врши се електронски преко портала еУправе на следећем линку https://euprava.gov.rs/usluga-episarnica
Поступци за одабир на порталу су следећи: 
Подношење захтева за РЕДОВНИ увоз:
Санитарни надзор - преглед пошиљки хране приликом увоза ради утврђивања њене здравствене безбедности
Санитарни надзор - преглед пошиљки предмета опште употребе приликом увоза ради утврђивања њихове здравствене исправности односно безбедности
 Подношење захтева за преглед УЗОРАКА:
Санитарни надзор над узорцима хране и предмета опште употребе који се увозе за научно-истраживачке сврхе, лабораторијска испитивања, испитивања тржишта, технолошке пробе и друго

На сајту Министарства здравља https://www.zdravlje.gov.rs/tekst/344502/obrasci-zahtevi-i-uputstva.php се налази Упутство за подношење захтева електронским путем преко портала еУправа као и инструкција за плаћање републичких административних такси.
Захтев за вршење санитарног надзора може се поднети и у писаној форми, непосредном предајом на писарници Управе за заједничке послове републичких органа или путем поштанског оператера, у складу са прописима којима се уређује управни поступак и канцеларијско пословање органа државне управе.

